മരംമുറി ഉത്തരവ് ഇറങ്ങിയത് മുഖ്യമന്ത്രിയുടെ അറിവോടെ തെളിവുകളുണ്ട്, എല്ലാം സമയമാകുമ്ബോള് പുറത്തുവിടുമെന്ന് കെ സുധാകരന് തിരുവനന്തപുരം: മുല്ലപ്പെരിയാറിലെ മരംമുറി ഉത്തരവ് ഇറങ്ങിയത് മുഖ്യമന്ത്രി പിണറായി വിജയന്റെ അറിവോടെയാണെന്ന് കെ പി സി സി അദ്ധ്യക്ഷന് കെ സുധാകരന്. എല്ലാ കാര്യങ്ങളും ആഭ്യന്തര വകുപ്പിന്റെ കൂടി അറിവോടെയാണെന്നതിന് തെളിവുകളുണ്ട്, സമയമാകുമ്ബോള് പുറത്തുവിടുമെന്നും അദ്ദേഹം പറഞ്ഞു. വകുപ്പ് മന്ത്രി അറിഞ്ഞില്ലെന്ന് പറഞ്ഞാല് അത് നാടിന് മനസിലാകുമെന്നും, സര്ക്കാര് അറിയാതെയാണ് മരംമുറിക്കാനുള്ള അനുമതി കൊടുത്തതെന്ന് പറഞ്ഞാല് അത് മുഖവിലയ്ക്കെടുക്കാനുള്ള ബുദ്ധിശൂന്യതയൊന്നും പ്രബുദ്ധ കേരളത്തിലെ ജനങ്ങള്ക്കില്ലെന്നും അദ്ദേഹം വ്യക്തമാക്കി. തമിഴ്നാടിന്റെ താല്പര്യത്തെ സംരക്ഷിച്ച് കേരളത്തിലെ ജനങ്ങളെ ഒറ്റുകൊടുക്കുന്ന നിലപാടാണ് പിണറായി സര്ക്കാര് സ്വീകരിച്ചിരിക്കുന്നതെന്നും സുധാകരന് വിമര്ശിച്ചു.